ai4bharat/Pralekha huggingface dataset:
நிலக்கரி அமைச்சகம்
கோல் இந்தியா நிறுவனமும் ரெயில்வேயும் இணைந்து 250 நிலக்கரி வாரிகளை 14 நவம்பர் 2017 அன்று வெற்றிகரமாகச் சுமையேற்றி வைத்துள்ளது. இது நவம்பர் மாதத்தின் என்றும் நிலைத்திருக்கும் மாபெரும் சாதனையாகும்
நிலக்கரி, ரெயில்வே மற்றும் மின்சார அமைச்சகங்களின் நெருங்கிய கண்காணிப்புடன் கோல் இந்தியா நிறுவனமும் ரெயில்வே துறையும் ஒருங்கிணைந்து மேற்கொண்ட ஆற்றல் வாய்ந்த இந்த முயற்சியால், நிலக்கரியை எடுத்துச் செல்வதில் முன்னெப்பொழுதும் கண்டிராத வளர்ச்சி ஏற்பட்டுள்ளதுடன், மின்துறைக்கான அனுப்புகையிலும் குறிப்பாக முன்னேற்றம் கண்டுள்ளது.
கோல் இந்தியா நிறுவனமும் ரெயில்வே துறையும் நாள் ஒன்றுக்கு 266 நிலக்கரி வாரிகளைச் சுமையேற்றுவதைத் தற்போது நோக்கமாகக் கொண்டுள்ளது.
நீர்மின்நிலையங்களிலும், அணுமின்நிலையங்களிலும், இறக்குமதி செய்யப்படும் நிலக்கரி சார் ஆலைகளிலும் உற்பத்திக் குறைவு ஏற்படும் நிலையில், கடந்த மூன்று மாதங்களில் மின்துறைக்கு நிலக்கரி அனுப்புகையில் ஏற்பட்டுள்ள வளர்ச்சியானது பேருதவியாக ஆகியுள்ளது.
ஒரு பெரும் சாதனையாக, நிலக்கரி, ரெயில்வே மற்றும் மின்சார அமைச்சகங்களின் நெருங்கிய கண்காணிப்புடன் கோல் இந்தியா நிறுவனமும் ரெயில்வே துறையும் ஒருங்கிணைந்து மேற்கொண்ட ஆற்றல் வாய்ந்த முயற்சியால், நிலக்கரியை எடுத்துச் செல்வதில் முன்னெப்பொழுதும் கண்டிராத வளர்ச்சி ஏற்பட்டுள்ளதுடன், மின்துறைக்கான அனுப்புகையில் குறிப்பாக முன்னேற்றம் கண்டுள்ளது. நிலக்கரிப் போக்குவரத்தையும் நிலக்கரி உற்பத்தியையும் சிறந்த முறையில் பலப்படுத்துவதற்ககாக, கோல் இந்தியா நிறுவனம், இந்திய ரெயில்வே மூலம் 14 நவம்பர், 2017 அன்று 250 நிலக்கரி வாரிகளைச் சுமையேற்றியுள்ளது. இது தடையற்ற நிலக்கரி வழங்கலை உத்தரவாதப்படுத்துகிற நவம்பர் மாதத்திற்கான என்றும் நிலைத்திருக்கும் மாபெரும் சாதனையாகும். இந்த 250 நிலக்கரி வாரிகளில், 223 வாரிகள் நாடெங்கும் உள்ள அனல்மின்நிலையங்களுக்கென்று பிரத்தியேகமாகச் சுமையேற்றப்பட்டுள்ளது.
நவம்பர் மாதத்தில் நாள் ஒன்றுக்கு 250 நிலக்கரி வாரிகளைச் சுமையேற்றியதானது, ஒரு புதிய சாதனையைப் படைத்துள்ளது. சில நிலக்கரிச் சுரங்கங்களில் இடையிடையே மழை பெய்துகொண்டிருந்த நிலையிலும் இந்தச் சாதனை நிகழ்ந்துள்ளது. வழக்கமாக, நிலக்கரி உற்பத்தி சீராக இருப்பதற்கு உதவும் சாதகமான சுற்றுச்சூழல் நிலவும் டிசம்பர் மாத இறுதியில்தான் இந்த அளவுக்குச் சுமையேற்றப்படும் சாதனை எட்டப்படும்.
கோல் இந்தியா நிறுவனமும் ரெயில்வே துறையும் தற்போது இணைந்து நாள் ஒன்றுக்கு 266 நிலக்கரி வாரிகளாக உயர்த்திச் சுமையேற்றும் வகையில் அதற்கான செயல்திட்டத்தைத் தற்போது வகுத்துள்ளது. மேலும் இந்த நடவடிக்கையானது மின்துறையும் மற்ற துறைகளும் தங்களுக்குத் தேவையான நிலக்கரியைப் பெறுவதற்கு உதவும். மின்துறைகளுக்கு நடப்பு நிதியாண்டில் ஆகஸ்ட், செப்டம்பர், அக்டோபர் ஆகிய மாதங்களில் நிலக்கரி அனுப்புகையின் வளர்ச்சி, முந்தைய நிதியாண்டில் இதே காலகட்டத்துடன் ஒப்பிடுகையில், முறையே 20%, 21%, 18% ஆக இருந்துவருகிறது. நீர்மின்நிலையங்களிலும், அணுமின்நிலையங்களிலும், இறக்குமதி செய்யப்படும் நிலக்கரி சார் ஆலைகளிலும் உற்பத்திக்குறைவு ஏற்படும் நிலையில், பண்டிகைக் காலங்களிலும், விளைச்சல் பருவத்திலும் மின்தேவை திடீரென்று அதிகரிக்கும்போது அதனை எதிர்கொள்ள நிலக்கரி சார் மின்நிலையங்களுக்கு இது உதவியிருக்கிறது.
கோல் இந்தியா நிறுவனம் ரெயில்வே துறை மூலம் இந்திய ரெயில்வேயின் சரக்குக் கொட்டகைச் சாய்தளங்களிலிருந்து சுமையேற்றி, நிலக்கரி மிகச் செய்தலுக்காக 35 நிலக்கரி வாரிகளைச் சாலை வழியாக எடுத்துச் செல்வது உட்பட, 300 நிலக்கரி வாரிச் சுமையைப் பங்களிக்கத் தயாராகவுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
தரங்கள் வழியில் அறிவியலைக் கற்றுக்கொள்ளுதல் தொடரை இந்திய தரநிர்ணய அமைவனம் தொடங்கியது
மாணவர்கள் தரங்கள் வழியில் அறிவியலை கற்றுக்கொள்வதற்கான தொடரை மத்திய அரசின் தேசிய தர அமைப்பான இந்தியத்தர நிர்ணய அமைவனம் தொடங்கியுள்ளது.
இந்தியத் தரத்திற்கு தேவைப்படும் வகையில் பல்வேறுப் பொருட்களின் தரம், செயல்பாடு மற்றும் பரிசோதனை உற்பத்தியில் பயிற்சி ஆகியவற்றை மாணவர்கள் புரிந்துகொள்ளும் வகையில் உதவுவதற்காக அறிவியல் ரீதியிலான கருத்துகள், தத்துவங்கள் மற்றும் விதிகளைப் பயன்படுத்த இந்தப் பாடமுறை நோக்கமாகக் கொண்டுள்ளது. இந்தியத் தர நிர்ணய அமைவனம் அதிகாரிகள் உரையாடல் மூலம் மாணவர்களுக்கு கற்பிக்க உள்ளனர். இவை இந்தியத் தர நிர்ணய அமைவனத்தின் இணையதளத்திலும் வெளியிடப்படும்.
மேலும் பள்ளி, கல்லூரி மாணவர்கள் எதிர்காலத்தில் எந்தவொரு சூழ்நிலையையும் துணிச்சலுடன் எதிர்கொள்ளும் வகையில் அவர்களுக்கு அதிகாரம் அளிக்கும் வகையிலும், தரத்தை அறிந்துகொள்ளும் வகையிலும் பாடத்திட்டங்கள் இருக்கும்.
குறு சிறு மற்றும் நடுத்தர தொழில் துறை அமைச்சகம்
திறன் மேம்பாட்டு பயிற்சி, சிறந்த நடைமுறைகள் மற்றும் தொழில்நுட்ப பரிமாற்றம் மூலம் குறு,சிறு மற்றும் நடுத்தர தொழில் நிறுவனங்களுக்கு வழிகாட்டி ஆதரவு தேவை: செயலாளர் வலியுறுத்தல்
திறன்மேம்பாட்டு பயிற்சி, சிறந்த நடைமுறைகள் மற்றும் தொழில்நுட்ப பரிமாற்றம் மூலம் குறு, சிறு மற்றும் நடுத்தர தொழில் நிறுவனங்களுக்கு வழிகாட்டி ஆதரவு தேவை என இத்துறை செயலாளர் திரு பி.பி.ஜெயின் வலியுறுத்தியுள்ளார்.
இந்தியா, பிரேசில், தென் ஆப்பிரிக்கா அமைப்பின் 6வது மாநாட்டை காணொலி மூலம், குறு, சிறு மற்றும் நடுத்தர நிறுவனங்கள் அமைச்சகத்தின் செயலாளர் திரு பி பி ஸ்வெய்ன் தொடங்கி வைத்தார். அப்போது அவர் கூறுகையில்,
குறு, சிறு மற்றும் நடுத்தர நிறுவனங்களின் பலம், வாய்ப்புகள் மற்றும் சவால்கள் பற்றிய விழிப்புணர்வை ஏற்படுத்துவதில் இப்சா அமைப்பு முக்கிய பங்காற்றுகிறது என கூறினார். குறு, சிறு மற்றும் நடுத்தர நிறுவனங்களின் தயாரிப்புகளுக்கு சந்தையை உருவாக்குவதிலும், திறன் மேம்பாட்டு பயிற்சிகள், சிறந்த முறைகள் மற்றும் தொழில்நுட்பங்களின் பரிமாற்றம் ஆகியவை மூலம் ஆதரவு அளித்தல் போன்றவற்றில் இப்சா அமைப்பு முக்கிய பங்காற்றுகிறது எனவும் அவர் குறிப்பிட்டார்.
வர்த்தகத்தை மேம்படுத்துதல், வரத்தக தடைகளை புரிந்து கொள்ளுதல், மூன்று நாடுகள் இடையேயான கூட்டு முயற்சி மூலம், முதலீடுகளுக்கு ஏற்பாடு செய்தல் போன்றவற்றுக்காக இந்த கூட்டங்கள் நடத்தப்படுகின்றன என திரு பி.பி.ஸ்வெய்ன் கூறினார்.
மூன்று வெவ்வேறு கண்டங்களைச் சேர்ந்த, பெரிய ஜனநாயக மற்றும் முக்கிய பொருளாதார நாடுகளான இந்தியா, பிரேசில் மற்றும் தென் ஆப்பிரிக்காவை ஒன்றிணைப்பதில், இப்சா தனித்துவமான அமைப்பாக உள்ளது.
இப்சா அமைப்பின் 6வது காணொலி மாநாட்டில், 4 தொழில்நுட்ப அமர்வுகள் 2 நாட்கள் நடக்கின்றன. இதில் இந்தியா, பிரேசில், தென் ஆப்பிரிக்கா ஆகிய நாடுகளைச் சேர்ந்த நிபுணர்கள், மூத்த அதிகாரிகள், பல விஷயங்கள் குறித்து ஆலோசிக்கின்றனர்.
தேசிய தொழில் முனைவோர் அமைப்பில், குறு,சிறு மற்றும் நடுத்தர தொழில் நிறுவனங்களை செயல்படுத்துதல், புத்தாக்கம் மற்றும் உள்ளடக்கம், நிலையான வளர்ச்சி , எதிர்காலத்தில் கொரோனா போன்ற நெருக்கடிகளை சமாளிக்க இப்சா அமைப்பின் தயார் நிலை ஆகியவை குறித்து விவாதிக்கப்படவுள்ளன.
----
(Visitor Counter : 182
தகவல் மற்றும் ஒலிபரப்பு அமைச்சகம்
மின்னணு அலுவலக நடவடிக்கைகளினால் 100% காகிதமற்ற பணிகளை மேற்கொள்கிறது பிரச்சார் பாரதி
2 ஆண்டுகளில் பிரச்சார் பாரதியின் 577 மையங்களில், தூர்தர்ஷன், அகில இந்திய வானொலியின் 22,348 ஊழியர்களால் மின்னணு அலுவலகப் பணிகள் தீவிரமாக மேற்கொள்ளப்படுகின்றன.
பெருந்தொற்று காலகட்டத்தில் நாடு முழுவதும் உள்ள ஊழியர்கள் பல்வேறு கட்டுப்பாடுகளுக்கு இடையே பணி செய்ய வேண்டிய தருணத்தில், பிரச்சார் பாரதியின் மின்னணு அலுவலகம் வாயிலான தகவல் தொழில்நுட்பம் சார்ந்த கட்டமைப்பு அவர்களுக்கு உதவிகரமாக இருந்தது.
பிரச்சார் பாரதியின் பணிகளை மேம்படுத்தவும், காகிதமற்றதாக மாற்றவும், கடந்த 2019-ஆம் ஆண்டு ஆகஸ்ட் மாதம் மின்னணு அலுவலகம் அறிமுகப்படுத்தப்பட்டது. நாடு முழுவதும் உள்ள 577 பிரச்சார் பாரதி மையங்களில் 10% மையங்கள் 2019-ஆம் ஆண்டும் , 74%, 2020-ஆம் ஆண்டும், எஞ்சியுள்ள 16% மையங்கள் கடந்த ஜூன் 18-ஆம் தேதியும் மின்னணு அலுவலக சேவையில் தங்களை இணைத்துக் கொண்டன.
விரைவான மற்றும் வெளிப்படைத்தன்மை மிக்க சேவையை வழங்கும் விதமாக சுமார் 50000 கோப்புகள் கணினி மயமாக்கப்பட்டிருப்பதுடன், ஒவ்வொரு கோப்பின் நிலை குறித்தும் இணையதளம் வாயிலாக அறிந்து கொள்ளும் வசதியும் ஏற்படுத்தப்பட்டுள்ளது.
ஒரு கோப்பு சரிபார்க்கும் பணி முழுவதும் நிறைவேற சராசரியாக ஒரு வார காலம் தேவைப்பட்ட நிலையில் மின்னணு அலுவலகம் வாயிலாக இந்த எண்ணிக்கை பெருவாரியாகக் குறைந்து, 2 முதல் 24 மணி நேரத்திற்குள் தற்போது முடிவடைகிறது.
இதன் காரணமாக கடந்த இரண்டு ஆண்டுகளில் சரிபார்க்கப்பட்ட கோப்புகளின் மொத்த எண்ணிக்கை மற்றும் அதே காலகட்டத்தில் ஒவ்வொரு மாதமும் சரிபார்க்கப்பட்ட கோப்புகளின் சராசரி எண்ணிக்கை கணிசமாக அதிகரித்துள்ளன.
பிரச்சார் பாரதியில் அதிகபட்ச மின்னணு கோப்புகளை சரி பார்த்த அமைப்புகளுள்  தலைவர் மற்றும் நிர்வாக அதிகாரி அலுவலகம், தூர்தர்ஷன் தலைமை இயக்குநர் அலுவலகம், அகில இந்திய வானொலி தலைமை இயக்குநர் அலுவலகம், தூர்தர்ஷன் செய்திகள் தலைமை இயக்குநர் அலுவலகம், அகில இந்திய வானொலி செய்திகள் தலைமை இயக்குநர் அலுவலகம் ஆகியவை முதல் 5 இடங்களைப் பிடித்துள்ளன.
இந்த முன்முயற்சியால் 2019 ஆகஸ்ட் முதல் 2021 ஜூன் வரை காகிதங்களுக்கு செலவிடப்படும் தொகையில் 45% சேமிக்கப்பட்டு, பிரச்சார் பாரதியின் நிர்வாகம் காகிதமற்றதாக மாற்றப்பட்டுள்ளது. கரியமில பயன்பாட்டை இந்த முயற்சி குறைத்திருப்பதுடன் பெருந்தொற்றின்போது பரவலைக் குறைக்கும் வகையில் தங்களது வசிப்பிடங்களில் இருந்து ஊழியர்கள் பாதுகாப்பாக பணிபுரியவும் ஏதுவாக இருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729978
-----
(Visitor Counter : 232
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 43.51 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,05,79,106 பேர் குணமடைந்துள்ளனர்.
குணமடைந்தவர்களின் விழுக்காடு 97.35 சதவீதமாகும்.
கடந்த 24 மணி நேரத்தில் 35,968 பேர் குணமடைந்துள்ளனர்.
கடந்த 24 மணி நேரத்தில் 39,361 பேர் புதிதாக பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,11,189 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.31 சதவீதமாகும்.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.31 சதவீதமாக உள்ளது.
தினசரி தொற்று உறுதி வீதம் தொடர்ந்து 3 சதவீதத்திற்கும் குறைவாக 3.41 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 45.74 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738924
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட் தொற்றுக்கு பிற்பட்ட காலத்தில் நியாயமாகத் திட்டமிட்டால், இந்தியாவின் சுகாதார உள்கட்டமைப்பை மிகப்பெரியளவில் ஊக்குவிக்க முடியும்; டாக்டர் ஜித்தேந்திர சிங்
மத்திய அமைச்சர் டாக்டர். ஜித்தேந்திர சிங், கோவிட்டுக்குப் பிந்தைய காலகட்டத்தில் மேற்கொள்ள வேண்டிய சுகாதார உத்திகள் குறித்து, மருத்துவத் துறையினர், பெருவணிக மருத்துவமனை பிரிவு, முன்னணி ஆராய்ச்சி அமைப்புகள், மருத்துவப் பொருளாதார நிபுணர்கள் உள்ளிட்ட இந்தியாவின் பிரபலமான தொழில் முறை வல்லுநர்களுடன் இன்று விவாதித்தார்.
சுமார் ஒன்றரை மணி நேரம் நடைபெற்ற காணொலி காட்சி கூட்டத்தில், சர்வதேச அளவில் புகழ் பெற்ற, சென்னையைச் சேர்ந்த நீரிழிவு நோய் நிபுணர் டாக்டர் வி.மோகன், மேதாந்தா தலைவர் மற்றும் நிர்வாக இயக்குநர் டாக்டர். நரேஷ் ட்ரெகான், பெங்களூரு நாராயணா ஹெல்த் தலைவர் டாக்டர் தேவி ஷெட்டி, அப்போலோ மருத்துவமனைகளின் இணை நிர்வாக இயக்குநர் டாக்டர் சங்கீதா ரெட்டி, பெங்களூரு பயோகான் தலைவர் மற்றும் நிர்வாக இயக்குநர் கிரன் மஜூம்தார் ஷா, புதுதில்லி சிஎஸ்ஐஆர் தலைமை இயக்குநர் டாக்டர் சேகர் மண்டே, புதுச்சேரியைச் சேர்ந்த டாக்டர் டி. சுந்தரராமன், புதுதில்லி எய்ம்ஸ் மருத்துவமனையின் டாக்டர் சக்தி குப்தா, புதுதில்லி என்ஐபிஎப்பி இயக்குநர் டாக்டர். ரத்தின் ராய், புதுதில்லி டிஎச்எப்ஐ தலைவர் பேராசிரியர் கே.ஶ்ரீநாத் ரெட்டி, சத்தீஷ்கரைச் சேர்ந்த டாக்டர் யோகேஷ் ஜெயின் உள்ளிட்ட பிரபலமான நிபுணர்கள் தங்கள் ஆலோசனைகளை வழங்கினர்.
கூட்டத்தில் டாக்டர் ஜித்தேந்திர சிங் தமது தொடக்க உரையில், கோவிட் பெருந்தொற்றின் முதல் கட்டத்தை சிறப்பான விடா முயற்சியுடனும், நிபுணத்துவத்துடனும் சமாளித்ததைச் சுட்டிக் காட்டினார். கோவிட்டுக்கு பிந்தைய காலத்தில் இந்தியா செய்ய வேண்டியது பற்றி திட்டமிட வேண்டிய நேரம் வந்து விட்டதாக அவர் கூறினார். எதிர்காலத் தேவைகளைச் சமாளிக்கும் விதத்தில், இந்தத் துன்பத்தை, ஒரு வாய்ப்பாக மாற்றும் சிறந்த உத்திகளைக் கடைப்பிடித்து, நமது சுகாதார உள்கட்டமைப்பை வலுப்படுத்த வேண்டும் என்று அவர் கேட்டுக்கொண்டார். நுண்ணறிவுடன் நியாயமான முறையில் திட்டமிட்டால், இந்தியாவின் வருங்கால சுகாதார உள்கட்டமைப்பை உலகத் தரத்துக்கு இணையாக உருவாக்குவதுடன், நாட்டின் பொருளாதாரத்துக்கும் மிகப்பெரிய பங்களிப்பை வழங்கும் வாய்ப்பாக இது அமையக்கூடும் என்று அவர் கூறினார்.
கோவிட் சவாலை முறியடிக்கும் கடமையை நாம் நிறைவேற்றும் போது, பரவாத நோய்களான நீரிழிவு, இருதய நோய், புற்று நோயால் பாதிக்கப்பட்டவர்களை நாம் கவனக்குறைவாகப் புறக்கணிக்கக் கூடாது என்பது மருத்துவத் துறையின் மற்றுமொரு கவலையாக உள்ளது என டாக்டர் ஜித்தேந்திர சிங் கூறினார். கோவிட் தொற்று பரவலுக்கு இடையே, இந்த நோய்களால் ஏற்படும் உயிரிழப்பு விகிதம் தொடர்ந்து அதிகரிக்க வாய்ப்புள்ளது. அதேநேரம், இணை நோய்த்தன்மையால் கோவிட் நோயாளிகளின் இறப்புக்கும் இவை காரணமாக நேரிடும் என்று அவர் எச்சரித்தார்.
(Visitor Counter : 127
பிரதமர் அலுவலகம்
2001-ஆம் ஆண்டு நடந்த நாடாளுமன்றத் தாக்குதலில் உயிர்த் தியாகம் செய்தவர்களுக்குப் பிரதமர் அஞ்சலி செலுத்தினார்
2001-ஆம் ஆண்டு நடந்த நாடாளுமன்றத் தாக்குதலில் உயிர்த் தியாகம் செய்தவர்களுக்குப் பிரதமர் திரு நரேந்திர மோடி அஞ்சலி செலுத்தினார்
ட்விட்டர் செய்தியில் பிரதமர் கூறியிருப்பதாவது;
"2001-ஆம் ஆண்டு நடந்த நாடாளுமன்றத் தாக்குதலில் உயிர்த் தியாகம் செய்தவர்களுக்கு அஞ்சலி செலுத்தினேன். இவர்களின் சேவை, துணிவு மற்றும் தியாகத்தை நாம் ஒருபோதும் மறக்கக் கூடாது."
சிறப்பு சேவைகள் மற்றும் கட்டுரைகள்
கடலில் மீன்வளத்தை பெருக்கும் வகையில் பச்சை வரி இறால் குஞ்சுகள் கடலில் விடப்பட்டன
மத்திய மீன்வளம், கால்நடை பராமரிப்பு மற்றும் பால்வள அமைச்சகத்தின் நிதியுதவியுடன், "தமிழ்நாட்டின் மன்னார் வளைகுடா மற்றும் பாக் ஜலசந்தி கடல் பகுதியில், பச்சை வரி இறால் குஞ்சுகளை, பொரிப்பகங்களில் வளர்த்து, கடலில் விடுதல்" என்ற திட்டத்தின் கீழ், 08.02.2023  இன்று, 3.2 மில்லியன் பச்சை வரி இறால் குஞ்சுகள், மரைக்காயர்பட்டினம், மன்னார் வளைகுடா கடற்பகுதியில் கடலில் விடப்பட்டது. மண்டபம் மத்திய கடல் மீன்வள ஆராய்ச்சி நிலைய தலைவர், டாக்டர் ஜி. தமிழ்மணி முன்னிலையில் கடலில் விடப்பட்டன. திட்டம் துவங்கியதிலிருந்து , இதுவரை 47.24 மில்லியன் பச்சை வரி இறால் குஞ்சுகள் மன்னார் வளைகுடா மற்றும் பாக் ஜலசந்தி கடற்பகுதியில் விடப்பட்டுள்ளன. இந்நிகழ்ச்சியை, மண்டபம் மத்திய கடல் மீன்வள ஆராய்ச்சி நிலைய மூத்த விஞ்ஞானி, டாக்டர் பி. ஜான்சன் ஒருங்கிணைத்தார்.
வணிகம் மற்றும் தொழில்துறை அமைச்சகம்
அடுத்த 25 ஆண்டுகளில் இந்தியாவின் வளர்ச்சி 10 மடங்கு அதிகரிக்கும்: மத்திய அமைச்சர் திரு பியூஷ் கோயல்
அடுத்த 25 ஆண்டுகளில் இந்தியாவின் வளர்ச்சி 10 மடங்கு அதிகரிக்கும் என்று மத்திய தொழில், வர்த்தகம், நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் தெரிவித்துள்ளார். பெல்ஜியம் தலைநகர் பிரஸல்ஸில் இரண்டு நாள் பயணம் மேற்கொண்டுள்ள திரு பியூஷ் கோயல், அங்கு நடைபெற்ற இந்தியா- ஐரோப்பிய யூனியன் வர்த்தகம் மற்றும் தொழில்நுட்பக் கவுன்சிலின் முதலமைச்சர்கள் மட்டத்திலான ஆலோசனைக்கூட்டத்தில் பங்கேற்றார். பெல்ஜியம் தொழில் கூட்டமைப்பின் அழைப்பை ஏற்று, இக்கூட்டத்தில் அவர், பங்கேற்றார்.
இக்கூட்டத்தில் பெல்ஜியம் நாட்டைச்சேர்ந்த 28 தொழில்துறை பிரதிநிதிகளும். இந்தியாவின் தொழில் பிரதிநிதிகள் 8 பேரும் பங்கேற்றனர். கூட்டத்தில் பேசிய கோயல், உலகின் மிகப்பெரிய வேகமாக வளரும் பொருளாதார நாடுகளில் ஒன்றான இந்தியாவின் வளர்ச்சித்திறன், அடுத்த 25 ஆண்டுகளில் பத்து மடங்கு அதிகரிக்கும் என்றார். வர்த்தகம், தொழில்நுட்பம், சுற்றுலா மற்றும் திறமைகள் ஆகியவற்றில் கவனத்தை செலுத்தி வருவதாகவும் தெரிவித்தார். இந்தக் கூட்டத்தைத் தொடர்ந்து வட்டமேஜை ஆலோசனையில் இந்தியா மற்றும் பெல்ஜியத்தைச்சேர்ந்த நிறுவனங்களின் பிரதிநிதிகள் கலந்துகொண்டனர். இதில் முதலீடு, பாதுகாப்பு, ஜீரோ சதவீத கார்பன் உமிழ்வு தொழில்நுட்பம், பசுமை நிதி, கழிவு மேலாண்மை உள்ளிட்டவை குறித்து ஆலோசிக்கப்பட்டது. இதில் பேசிய பியூஷ் கோயல், பருவமாறுபாடு உள்ளிட்ட உலக நாடுகள் எதிர்கொள்ளும் பிரச்சனைகளுக்குத் தீர்வு காண வளர்ச்சி மற்றும் பொருளாதார மேம்பாடே முக்கியப் பங்காற்றும் என்று தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1924407
பாதுகாப்பு அமைச்சகம்
இந்திய கடற்படையின் 15பி திட்டத்தின் இரண்டாவது கப்பலான மோர்முகாவ், கோவா விடுதலை நாளன்று கடல் சோதனைகளுக்கு புறப்பட்டது
2022-ம் ஆண்டின் நடுவில் செயல்பாடுகளை தொடங்க திட்டமிடப்பட்ட பி15பி  பிரிவை சேர்ந்த இந்திய கடற்படையின் உள்நாட்டிலேயே கட்டமைக்கப்படும் இரண்டாவது ரகசிய அழிக்கும் கப்பலான மோர்முகாவ் இன்று தனது முதல் கடல் பயணத்தை மேற்கொண்டது.
போர்ச்சுகீசிய ஆட்சியில் இருந்து கோவா விடுதலை பெற்று 60 ஆண்டுகள் நிறைவடைந்ததை இன்று நாடு கொண்டாடுவதால், கப்பல் கடலுக்குச் செல்ல மிகவும் பொருத்தமான தேதியாக டிசம்பர் 19 அமைந்துள்ளது.
விடுதலையில் இந்திய கடற்படை முக்கிய பங்கு வகித்தது குறிப்பிடத்தக்கது. கப்பலின் பெயரை கடல்சார் மாநிலமான கோவாவுக்கு அர்ப்பணிப்பது இந்திய கடற்படைக்கும் கோவா மக்களுக்கும் இடையிலான பிணைப்பை வலுவாக்குவதோடு, தேசத்தை கட்டமைப்பதில் கடற்படையின் முக்கிய பங்களிப்புக்கு அடையாளமாக திகழும்.
15பி வகை அழிக்கும் கப்பல்கள் கட்டமைக்கும் திட்டத்தின் ஒரு பகுதியாக மசகான் டாக் ஷிப்பில்டர்ஸ் லிமிடெட்டால் மோர்முகாவ் கட்டமைக்கப்படுகிறது. பல முக்கிய உள்நாட்டு தொழில்நுட்பங்களை உள்ளடக்கிய இந்த கப்பல் தற்சார்பு இந்தியாவுக்கு ஒரு சிறந்த எடுத்துக்காட்டாக திகழ்கிறது. 'மேக் இன் இந்தியா' முயற்சிக்கு உத்வேகத்தையும் ஊக்கத்தையும் இக்கப்பல் அளித்துள்ளது
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1783193
சுகாதாரம் மற்றும் குடும்ப நலத்துறை அமைச்சகம்
நோய் கட்டுப்பாட்டு தேசிய மையத்தின்  112 வது ஆண்டு தினம்: புதிய ஆய்வகங்களை திறந்து வைத்தார் மத்திய சுகாதாரத்துறை அமைச்சர்
நோய் கட்டுப்பாடு தேசிய மையத்தின் 112வது ஆண்டு விழா கொண்டாட்டத்துக்கு மத்திய சுகாதாரம் மற்றும் குடும்பநலத்துறை அமைச்சர் திரு மன்சுக் மாண்டவியா, இணையமைச்சர் டாக்டர் பாரதி பவாருடன் இன்று தலைமை தாங்கினார். இந்நிகழ்ச்சியில் நுண்ணுயிர் எதிர்ப்புக்கான முழு மரபணு வரிசைமுறை தேசிய குறிப்பு ஆய்வகம் மற்றும் புதிய உயிர்பாதுகாப்பு நிலை  3 ஆய்வகம், முதுநிலை மாணவர்கள் விடுதி மற்றும் விருந்தினர் இல்லத்தை மத்திய சுகாதாரத்துறை அமைச்சர் காணொலி காட்சி மூலம் தொடங்கி வைத்தார். இந்த ஆய்வக வளாகத்தில், 5 தளங்கள் மற்றும் 22 பிஎஸ்எல்-2 ஆய்வகங்கள் உள்ளன.
நோய்கட்டுப்பாட்டு மையத்தின் பங்களிப்பை பாராட்டிய அமைச்சர் திரு மன்சுக் மாண்டவியா, கொரோனா தொற்றுக்கு எதிரான போராட்டத்தில், மற்ற நாடுகளை விட இந்தியா சிறப்பாக செயல்பட்டது என பாராட்டினார். நோய் கட்டுப்பாட்டு தேசிய மையத்தின் 112வது ஆண்டு சாதனை பாரம்பரியத்தில், இன்று புதிய பரிமாணங்கள் சேர்க்கப்பட்டுள்ளன என அவர் கூறினார். மேலும் புதிய கண்டுபிடிப்புகளுக்கு, நோய்கட்டுப்பாட்டு தேசிய மையம் முயற்சிக்க வேண்டும் என அவர் ஊக்குவித்தார். அப்போதுதான் இதன் பணியால் இந்தியா மட்டும் அல்லாமல், ஒட்டுமொத்த உலகமும் பயனடைய முடியும் என அவர் கூறினார். வரும் ஆண்டுகளில் சாதனைகள் படைப்பதற்கான இலக்குகளை நோய்கட்டுப்பாட்டு தேசிய மையத்தின் விஞ்ஞானிகள், மருத்துவர்கள், அதிகாரிகள் வகுக்க வேண்டும் என மத்திய அமைச்சர் சுட்டிக் காட்டினார்.
பருவநிலை மாற்றத்துக்கான தேசிய திட்டத்தின் கீழ், காற்று மாசு மற்றும் வெப்பம் ஆகியவற்றுக்கான தேசிய சுகாதார தழுவல் திட்டங்களையும் மத்திய அமைச்சர் தொடங்கி வைத்தார்.
மக்களுக்கான பல சேவைகளை தனது ஆய்வகங்கள் மூலம் ஏராளமான சேவைகளை நோய் கட்டுப்பாடு தேசிய மையம் வழங்குகிறது மற்றும் தொற்றுநோயியல், பொது சுகாதார திறன் மேம்பாடு, பூச்சியியல் போன்றவற்றில் பலப்படுத்துகிறது என மத்திய சுகாதாரத்துறை இணையமைச்சர் டாக்டர் பாரதி பிரவீன் பவார் கூறினார். ‘‘நாட்டில் நுண்ணுயிர் எதிர்ப்புக்கான கட்டுப்பாட்டுத் திட்டத்தை வழிநடத்துவதில், நோய்கட்டுப்பாட்டு தேசிய மையத்தின் பங்கு பாராட்டத்தக்கது’’ என அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740628
பாதுகாப்பு அமைச்சகம்
முடக்க நிலையின் காரணமாக தில்லியில் தவிக்கும் ஏழைகளுக்கு இராணுவ மனைவிகள் நல அமைப்பு 3,700 உணவு பொட்டலங்களை வழங்கியுள்ளது
கோவிட்-19 தொற்று நோய் காரணமாக முடக்கநிலை அறிவிக்கப்பட்டுள்ளது. இதன் காரணமாக தேசிய தலைநகரம் தில்லியில் உணவின்றி தவிக்கும் பல ஏழைமக்களுக்கு இராணுவ மனைவிகள் நல அமைப்பு உணவு பொட்டலங்களை வழங்கிவருகிறது.
இன்று சுமார் 2,500 உணவு பொட்டலங்களை இந்த அமைப்பு வழங்கியது. நேற்று, கிட்டத்தட்ட 1,200 உணவு பொட்டலங்களை வழங்கியது. இலவசமாக வழங்கப்படும் இந்த உணவுப்பொட்டலம் என்னும் ஐந்து நாட்களுக்கு வழங்கப்படும்.
புது தில்லியில் உள்ள பல்வேறு ராணுவ காலனிகளில் வசிக்கும் ராணுவ வீரர்களின் வீடுகளில் இந்த உணவு தயாரிக்கப்படுகிறது.
இந்தியாவில் உள்ள மிகப்பெரிய தொண்டுநிறுவனங்களில் ஒன்றான இந்த இராணுவ மனைவிகள் நல அமைப்பு ராணுவ வீரர்களின் மனைவிகள் மற்றும் அவர்களின் குழந்தைகளின் நலன் மற்றும் வளர்ச்சிக்காக பணியாற்றிவருகிறது.
நிதி அமைச்சகம்
அடல் பென்ஷன் யோஜனா: ஐந்து ஆண்டுகள் நிறைவு
மத்திய அரசின் சமூகப் பாதுகாப்புக்கான முதன்மைத் திட்டமான, அடல் பென்ஷன் யோஜனா,  , வெற்றிகரமாக 5 ஆண்டுகளை நிறைவு செய்துள்ளது. மாண்புமிகு பிரதமர் திரு நரேந்திர மோடி அவர்களால் 9 மே 2015 அன்று இத்திட்டம் அறிமுகப்படுத்தப்பட்டது. 60 வயதுக்குப் பின்னர், குறைந்தபட்ச ஓய்வூதியம் கிடைப்பதை உறுதி செய்வதற்காக, குறிப்பாக கட்டமைக்கப்படாத பிரிவினைச் சார்ந்த முறைசாராத தொழிலாளர்களுக்கு அவர்களின் வயது முதிர்ந்த காலத்தில் வருவாய்ப் பாதுகாப்பை அளிக்க வேண்டும் என்பதே இத்திட்டத்தின் நோக்கம். இதுவரை, 2.23 கோடி பணியாளர்கள் இத்திட்டத்தின் கீழ் கொண்டு வரப்பட்டுள்ளனர். இந்தியாவில் வயது முதிர்வோரின் எண்ணிக்கை விரைந்து அதிகரித்து வருகிறது. இந்தச் சவால்களை சமாளிக்க, இத்திட்டம் தற்போதும் பயனளிக்கும் வகையில் பொருத்தமானதாக இருக்கிறது. நாட்டின் அனைத்து மாநிலங்கள்/ யூனியன் பிரதேசங்களிலும் இத்திட்டம் விரிவாக நடைமுறைப்படுத்தப்பட்டுள்ளது. இத்திட்டத்தில் சேர்ந்து உள்ளவர்களின் ஆண் பெண் விகிதம் 57 : 43 என்று உள்ளது.
ஐந்து வருட காலங்களில் APY திட்டம் மிக வெற்றிகரமான பயணத்தை மேற்கொண்டிருக்கிறது. 9 மே 2020 வரையிலான காலத்தில் இத்திட்டத்தின் கீழ் பதிவு செய்து கொண்டுள்ளவர்கள் எண்ணிக்கை 2,23,54,028. இத்திட்டம் அறிமுகப்படுத்தப்பட்ட முதல் இரண்டு ஆண்டுகளில் 50 இலட்சம் பேர் பதிவு செய்து கொள்ளப்பட்டனர். மூன்றாவது ஆண்டில் இது நூறு இலட்சமாக இரட்டிப்பாகியது. நான்காவது ஆண்டில் ஒன்றரை கோடி பேர் இத்திட்டத்தின் கீழ் பதிவு செய்து கொண்டுள்ளனர். சென்ற நிதியாண்டில் 70 இலட்சம் பேர் இத்திட்டத்தில் பதிவு செய்து கொண்டனர்.
சமுதாயத்தில் மிகவும் மிகுந்த பாதிப்புக்கு ஆளாகக்கூடிய பிரிவு மக்களை, ஓய்வூதியத் திட்டத்தின் கீழ் கொண்டு வருவதற்கு பொதுத்துறை மற்றும் தனியார் துறை வங்கிகள், கிராமப்புற வங்கிகள், பேமெண்ட் வங்கிகள், நிதி வங்கிகள், அஞ்சல் துறை ஆகியவற்றின் சோர்வில்லாத முயற்சியும், மாநில அளவிலான வங்கியாளர்களின் குழுக்கள் அளித்த ஆதரவுமே காரணம் என்று ஓய்வூதிய நிதிய கட்டுப்பாடு மற்றும் மேம்பாட்டுக் கழகத்தின் தலைவர் திரு சுப்ரதீம் பந்தோபாத்தியாயா கூறினார்.
வங்கியில் கணக்கு வைத்திருக்கும் 18 வயது முதல் 40 வயது வரை உள்ள எந்த ஒரு இந்தியக் குடிமகனும் இத்திட்டத்தில் சேரலாம். இத்திட்டத்தில் மூன்று தனித்துவமான நன்மைகள் உள்ளன. முதலாவதாக, 60 வயதை அடையும் போது ஆயிரம் ரூபாய் முதல் 5,000 ரூபாய் வரையிலான குறைந்தபட்ச ஓய்வூதியம் அரசால், உறுதிப்படுத்தப்படுகிறது. இரண்டாவதாக, இந்த ஓய்வூதியம் சந்தாதாரரின் வாழ் நாளுக்குப் பிறகு அவரது துணைவருக்குக் கிடைக்கும். இறுதியாக அவரும் அவரது துணை ஆகிய இருவருமே இறக்கும் பட்சத்தில், அவர்களால் நியமிக்கப்பட்டவருக்கு  மொத்த ஓய்வூதியத் தொகையும் வழங்கப்படும்
(Visitor Counter : 234
மின்னணு மற்றும் தகவல் தொழில்நுட்பம்
பப்புவா நியூ கினியாவுடன் தரவு கட்டமைப்பை பகிர்ந்து கொள்ளும் புரிந்துணர்வு ஒப்பந்தத்தில் இந்தியா கையெழுத்திட்டது
முதல் சர்வதேச டிஜிட்டல் பொது உள்கட்டமைப்புகள்  உச்சி மாநாட்டை மின்னணு மற்றும் தகவல் தொழில்நுட்ப அமைச்சகம்  ஜூன் 12-13, 2023 அன்று மகாராஷ்டிராவின் புனேவில் ஏற்பாடு செய்தது. இந்த மாநாட்டில் 50 நாடுகளைச் சேர்ந்த சுமார் 150 வெளிநாட்டு பிரதிநிதிகள் உள்பட 250-க்கும் மேற்பட்ட பிரதிநிதிகள் நேரில் கலந்து கொண்டனர். இதில், 2,000க்கும் மேற்பட்டோர் காணொலி மூலம் பங்கேற்றனர்.
மாநாட்டின் தொடர்ச்சியாக, இந்திய குடியரசின் மெய்ட்டி மற்றும் பப்புவா நியூ கினியாவின் தகவல் மற்றும் தகவல்தொடர்பு தொழில்நுட்ப அமைச்சகம்  ஆகியவை மக்கள்தொகை அளவில் செயல்படுத்தப்பட்ட வெற்றிகரமான டிஜிட்டல் தீர்வுகளைப் பகிர்வதற்கான புரிந்துணர்வு ஒப்பந்தத்தில் இன்று புதுதில்லியில் கையெழுத்திட்டன.
புரிந்துணர்வு ஒப்பந்தத்தில் கையெழுத்திடும் நிகழ்வில், இந்தியத் தரப்பில், மெய்ட்டியின் தேசிய மின் ஆளுமைப் பிரிவின் தலைவரும், தலைமை நிர்வாக அதிகாரியுமான திரு. அபிஷேக் சிங் தலைமை வகித்தார். அவருடன் மத்திய உள்துறை அமைச்சகத்தின் இணைச் செயலாளர் சுஷில் பால் மற்றும் வெளியுறவுத் துறை அமைச்சகம் மற்றும் தேசிய மின் ஆளுமைப் பிரிவின் மூத்த அதிகாரிகள் கலந்து கொண்டனர்.
பப்புவா நியூ கினியா அரசு தரப்பை  செயலாளர் திரு. ஸ்டீவன் மதாய்னாஹோ வழிநடத்தினார். அவருடன் தேசிய தகவல் மற்றும் தொடர்பு தொழில்நுட்ப ஆணையத்தின் தலைவர் திரு. நோயல் கொலின் அவிரோவெங் மொபிஹா, திரு. ஜோசப் எலெடோனா மற்றும் மூத்த அதிகாரிகளும் கலந்து கொண்டனர். இந்நிகழ்வில் பப்புவா நியூகினியா தூதரகத்தின் தூதர் திரு.பவுலியாஸ் கோர்னி அவர்களும் கலந்து கொண்டார்.
இந்த நிகழ்வின் போது, டிஜிட்டல் பொது உள்கட்டமைப்பு, டிஜிட்டல் அடையாளம், டிஜிட்டல் கட்டணம், தரவு பரிமாற்றம், தரவு ஆளுமை மற்றும் தரவு பாதுகாப்பு கொள்கைகள், இணையம் மற்றும் மொபைல் இணைப்பு போன்ற முக்கியமான மாற்றத்தக்க டிஜிட்டல் அம்சங்கள் குறித்து விவாதிக்கப்பட்டன. மக்கள்தொகை அளவிலான டிஜிட்டல் பொது உள்கட்டமைப்பு மற்றும் மாற்றத்தக்க தளங்கள் / திட்டங்களைப் பகிர்ந்து செயல்படுத்துவதற்கும், வாழ்க்கையை எளிதாக்குவதற்கும், நிர்வாகத்தில் செயல்திறன் மற்றும் வெளிப்படைத்தன்மையை மேம்படுத்துவதற்கும் திறன்களை உருவாக்கவும் இந்த புரிந்துணர்வு ஒப்பந்தம் உதவும் என்று எதிர்பார்க்கப்படுகிறது.